Document ID: /roh_data/filtered/fineweb-2-filterrobots_roh.jsonl.gz/46889

Durant il di naziunal da solidaritad per las unfrendas da guerra en il Jemen vegnan voluntarias e voluntaris a prender encunter donaziuns en las unitads d’interpresa da la SRG SSR a Turitg, Cuira, Lugano e Genevra. Ina da las centralas da la collecta da telefon vegn endrizzada tar RTR a Cuira. Là èn voluntaris e prominenza sco p.ex. Marcus Caduff, Ladina Heimgartner, Peter Peyer, Anita Capaul, Martin Candinas, Clau Scherrer, Nevin Galmarini euv. tuttadi al telefon. Cun las donaziun sustegna la Chadaina da Fortuna sias ovras d’agid partenarias che gidan la populaziun avant lieu. Las donaziuns vegnan duvradas en emprima lingia per ils basegns urgents sco mangiativas ed il provediment medicinal.
Durant il di naziunal da collecta pon vegnir annunziadas ad RTR donaziuns a partir da la damaun a las 07:00 enfin 23:00 via il numer da telefon gratuit 0800 87 07 07. Donaziuns pon ins era far da tut temp online via www.glueckskette.ch, il link avra en ina nova fanestra.